Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 468/15/8807	Michalovce, 30.6.2015
EEČ : 2-66-236-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Michalovce
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin zanedbania povinnej výživy podľa § 207 odsek 1 Trestného zákona, na tom skutkovom základe, že ako otec maloletého XXXXXho narodeného XXXXX, bytom XXXXX, ulica  XXXXX aj napriek tomu, že má voči svojmu dieťaťu zákonnú vyživovaciu povinnosť v zmysle Zákona o rodine a na základe rozsudku Okresného súdu v Michalovciach spisovej značky  Nc 498/95 zo 17.10.1995, ktoré nadobudlo právoplatnosť dňa 15.11.1995, je povinný prispievať na výživu dieťaťa sumou 1.000,- slovenských korún (33,19 eur) mesačne vždy do 20-tého dňa v mesiaci vopred k rukám matky, kde túto vyživovaciu povinnosť si v Michalovciach a inde neplní a tak za obdobie od 16.11.1995 do 26.1.1996 dlhuje 3.000,-- slovenských korún (99,58 eur) a následného rozsudku Okresného súdu v Michalovciach spisovej značky XXXXX XXXXX z 21.12.1995, ktoré nadobudlo právoplatnosť 26.1.1996 je povinný prispievať na výživu dieťaťa sumou 500,-- slovenských korún (16,60 eur) mesačne vždy do 15-tého dňa toho ktorého mesiaca vopred k rukám matky, kde za obdobie od 27.1.1996 do 31.12.2004 dlhuje sumu 53.500,-- slovenských korún (1.775,87 eur) a za obdobie od mesiaca jún 2006 až doposiaľ dlhuje sumu 13.500,-- slovenských korún (448,12 eur),  pričom za stíhané obdobie uhradil sumu len 6.450,-- slovenských korún (214,10 eur) a tak doposiaľ dlhuje na výživnom matke dieťaťa sumu 63.550,-- slovenských korún (2109,47 eur) a za obdobie od 1.1.2005 až do mesiaca máj 2006 dlhuje Úradu práce, sociálnych vecí a rodiny XXXXX, ktorý vyplácal za povinného matke dieťaťa náhradné výživné, sumu vo výške 10.625,-- slovenských korún (352,69 eur),  

lebo trestné stíhanie je neprípustné, preto že  tak ustanovuje medzinárodná zmluva

Odôvodnenie:
Policajný orgán  Okresného riaditeľstva Policajného zboru, Oddelenia skráteného vyšetrovania XXXXX, uznesením  sp. zn. ORP-133/1-OVS-MI-2005 z 18. 01. 2005 začal trestné stíhanie pre trestný čin  zanedbania povinnej výživy podľa  2013 odsek 1 Trestného zákona a uznesením vyšetrovateľa Okresného riaditeľstva Policajného zboru, Odboru kriminálnej polície  XXXXX  sp. zn. ORP-301/OVK-MI-2005 z 02. 11. 2006 bolo vznesené obvinenie XXXXX pre prečin zanedbania  povinnej výživy podľa § 207 odsek 1 Trestného zákona, na tom skutkovom základe, ako je vyššie uvedené. 
Trestné stíhanie bolo uznesením vyšetrovateľa Okresného riaditeľstva Policajného zboru, Odboru kriminálnej polície XXXXX, uznesením  sp. zn. ORP-301/OVK-MI-2005 zo 14. 11. 2008 prerušené podľa § 228 odsek 2 písmeno a) Trestného poriadku Slovenskej republiky, nakoľko nebolo možné pre neprítomnosť obvineného vec náležite objasniť. 
Generálna prokuratúra v Bratislave v súlade s návrhom Okresnej prokurátorky v Michalovciach požiadala o prevzatie trestného stíhania  obvineného XXXXX Generálnu prokuratúru Ukrajiny s odvolaním sa na článok 6 odsek 1 a článok 8 odsek písmeno a,b) Európskeho dohovoru o odovzdávaní trestného konania, na základe čoho bolo vykonané trestné konanie proti obvinenému na území  Ukrajiny.
Rozsudkom Užhorodského  Okresného súdu Zakarpatskej oblasti  zo  dňa 26. 11. 2014 číslo 308/14506/14, ktoré nadobudlo právoplatnosť dňa 02. 12. 2014,  bol obvinený XXXXX, stíhaný pre trestný čin podľa článku 164 odsek 1 Trestného zákona Ukrajiny, zbavený trestnej zodpovednosti podľa článku 48 Trestného zákona Ukrajiny.  
Z odôvodnenia predmetného rozsudku vyplýva, že trestný čin spáchaný obvineným patrí k priestupkom. Obvinený priznal svoju vinu v plnom rozsahu, túto oľutoval, nikdy nebol odsúdený a v čase súdneho konania jeho skutky stratil sociálne nebezpečenstvo a on prestal byť spoločensky nebezpečný, nakoľko od roku 2010 pravidelne platí peniaze  na výživu dieťaťa, o čom svedčia kópie účteniek a potvrdení od XXXXX, matky dieťaťa.  Z uvedených dôvodov preto súd dospel k záveru, že je možné zbaviť obvineného trestnej zodpovednosti. 
Podľa článku 35 odsek 1 písmeno a) Európskeho dohovoru o odovzdávaní trestného stíhania dojednaného dňa 15.5.1972 v Štrasburgu, osobu nad ktorou bol vynesený právoplatný a vykonateľný rozsudok, nemožno pre ten istý čin ani stíhať ani odsúdiť, ani na nej nemožno vykonať trest v inom zmluvnom štáte, pokiaľ  bola zbavená viny.
          Podľa  § 9 odsek 1 písmeno g) Tr. poriadku trestné stíhanie nemožno začať, a ak bolo začaté nemožno v ňom pokračovať a musí byť zastavené, ak tak ustanovuje medzinárodná zmluva.
 Vzhľadom na vyššie uvedené bolo potrebné rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Ivan Tvarožek
prokurátor